BULLETIN LESERS NEEM ASSEBLIEF KENNIS DAT DAAR TWEE 
OUDIO LEERS BESKIKBAAR IS VIR DIE SA AMSAT ITEMS. SIEN DIE 
BERIG VIR MEER INLIGTING 


SARL NUUS SONDAG 28 JUNIE 2015 


Goeiemore en welkom. Hier volg die nuusbulletin van die SUID-AFRIKAANSE 
RADIOLIGA, gelees deur..............(Naam; roepsein en @TH) Luister elke 
Sondag deur die hele land na `n uitsending van SARL-NUUS in Afrikaans 
om 08:15 Suid-Afrikaanse Standaard Tyd (SAST) en in Engels om (08:30. 
'n 'Teksweergawe van hierdie bulletin kan by www.sarl.org.za, die SARL se 
webwerf, afgelaai word. Daar is ook 'n skakel na 'n oudio weergawe van die 
bulletin op dieselfde blad beskikbaar en jy kan daar inteken om toekomstige 
bulletins per e-pos te ontvang. 


STIL SLEUTEL 


Ons het met groot droefheid verneem dat James Richard Dansie, ZSBAEG se 
sleutel, op 5 Junie 2015, stil geraak het. James, alombekend as Jimmy, was baie 
lank `n aktiewe lid van die Durban ARK. Ons betuig ons innige meegevoel met 
sy familie en vriende. 


POUSE VIR 5 SEKONDES 
IN DIE NUUS VANDAG: 


SLAAGSYFER VIR DIE MEL-RAE IS 86%; KLETSKOUSNUUS; AMATEUR- 
RADIO DEK 'N BAIE WYE VELD EN NUWE PROJEK-KOMMITEES 


Bly ingeskakel vir meer hieroor en ander nuusbrokkies 
86% SLAAGSYFER IN DIE MELRAE 


** Van die 147 kandidate, wat ingeskryf het vir die Mei amateurradio-eksamen, 
het slegs 112 dit afgelê, 110 in Klas A en 2 in Klas B. Die slaagsyfer was 
86 %. Die oudste persoon in Klas A was 64 en die jongste 13. In Klas B 
was `n kandidaat van slegs 11 jaar oud. Die hoogste punte was 98% en 88% 
respektiewelik. Twee kandidate het 100% behaal in die Regulasie-afdeling en 
'n ander een 98% vir die Tegniese deel. Die Radioliga wens almal wat geslaag 
het, baie geluk. As jy nie hierdie keer geslaag het nie, moenie moed opgee nie. 
Probeer weer in Oktober. 

Die grootste uitdaging is om al die dokumente en die HF-evaluering by die 
betrokke administrateurs te kry. Die SARL en OKOSA het ooreengekom dat die 


regte prosedure te alle tye gevolg sal word. Persone met onvolledige dokumente 
sal nie eens toegelaat word om die eksamenlokaal te betree nie. 


Die RAE-bestuurder, Gideon ZSAGJA bedank almal wat bygedra het tot die 
sukses van die Mei-eksamen 


KLETSKOUSNUUS MOET NIE HIERDIE DEEL OP DIE LUG LEES NIE! 
** `n Oudio-weergawe van `n gesprek tussen Etienne ZS6EFN en Hans ZSGAKV, 


oor die Kletskous-projek, is ontvang. Dit is getranskribeer en geredigeer vir die 
nuuslesers. Vir diegene wat graag die oudio wil aflaai vir hulle eie bulletins, 
gaan na www.podpage.co.za 


Inleiding vir die oudio Ons verslaggewer, Etienne Naude,ZS6EFN het tydens die 
onlangse SA AMSAT ruimte simposium met Hans van de Groenendal ZS6AKV 
en ook met Hannes Coetzee ZSGBZP gesels 


Net indien die oudio nie ingespeel word nie! ** Tydens die onlangse SA AM- 
SAT ruimte simposium het ons verslaggewer Etienne Naude ZS6EFN met Hans 
ZSGAKV gesels. Etienne wou by Hans weet wat hulle met die Kletskous- 
projek wil bereik. Hans het verduidelik dat hulle besluit het om self `n kom- 
munikasiesatelliet te bou en in die ruimte te plaas. Die lanseerdatum vir die 
satelliet is gestel op Julie 2017. Dit sal die Suider-Afrikaanse radio-amateur, 
op 'n deurlopende basis, toegang bied tot hierdie veld. Sommige satelliete het 
verouderd geraak en die beskikbaarheid het afgeneem. Daarmee saam het ge- 
bruikers ook afgeneem. Met hierdie plaaslik ontwikkelde satelliet word gehoop 
op hernude belangstelling en groter betrokkenheid in dié tipe kommunikasie. 


Verder wou Etienne weet wat die planne en doelwitte van die Kletskous- 
simposiums is en of Hans tevrede is met die huidige belangstelling in die projek. 
Hans se reaksie was dat hierdie byeenkomste `n geleentheid skep om meer 
mense daarby te betrek, hulle kennis en vaardighede te bekom en te benut en 
om hulle dan op hoogte te hou oor die vordering daarvan. Hoewel hy meer 
mense, veral uit die res van die land, by die simposiums sou wou sien, is hy 
tevrede. `n Mens het begrip vir faktore soos afstande, tyd, brandstofpryse, ens. 
wat `n invloed hierop het. 


AMATEURRADIO DEK `N BAIE WYE VELD 


** Die meeste mense glo dat radioamateurs net met mekaar plaaslik of oorsee 
gesels en OSL-kaarte versamel. Aanvanklik was dit wel so en was dit op- 
windend. Deesdae is daar egter baie meer as net dit. Die amateurradiodiens 
strek nou verder en dek velde soos eksperimentering, ondersoek en navorsing 
op BHF, UHF en mikrogolwe; aard-maan aard (AMA), satelliete en ruimte 
kommunikasie; astronomie en die nuwe 'Tetrahertz-band. Dan is daar nog SDR 
(sagteware bepalende radio) en digitale-kommunikasie wat die jonger amateur 
generasie van vandag kan betrek. 


FINALE DATUMS VIR ARIA-SIMPOSIUMS 


** Die finale datums vir Amateur Radio in Aksie-simposiums vir 2015 begin op 
22 Augustus by die NARC en is op 19 September in Pretoria. Op 10 Oktober 
is dit by die Kaapse Skiereiland se Universiteit van Tegnologie in Kaapstad. 
Besprekings open Maandag 13 Julie. `n Boustel vir `n Mikrobeheerde frekwen- 
sieteller, sal beskikbaar gestel word. Meer besonderhede later op die webwerf. 


** Die 2015 IARU HF-Kampioenskappe vanaf Saterdag 11 Julie om 12-uur UTC 
tot Sondag 12 Julie om 12-uur UTG. Daar is gelykgolf en foonaktiwiteite op al 


die HF-bande. Stuur `n e-pos aan contest@sarl.org as jy belangstel om HI-stasie 
tydens die kompetisie te bedien. 


** Die 7S5-Naelloop sal van 14-uur tot 15-uur UTC op Sondag 5 Julie gehou 
word. Dit word net soos die Z$3- en ZS4-naellope gehou. Vir meer besonderhede 
oor die naelloop reëls raadpleeg gerus die 2015 Blouboek. 


JY LUISTER NA `N NUUSBULLETIN VAN DIE SUID-AFRIKAANSE RA- 
DIOLIGA. 


NUWE PROJEK-KOMMITEES 


** `n Aantal komitees is by die Skype-ondersteunde SARL-vergadering van 
verlede Woensdag gestig, om projekte wat sloer, vinniger op te volg. Die pres- 
ident, Fritz Sutherland ZS6SF sal self die ADF-komitee lei. Hulle sal `n veel- 
doelige benadering volg om `n oplossing te vind vir die huidige beperkings op 
antennas in woongebiede. Onder leiding van Johann Marais ZS1JM en regsken- 
ners asook finansiële ondersteuning van radio-amateurs, is `n duidelike beeld van 
die regsgeldige raamwerk opgebou. Hulle gaan nou poog om verskeie vlakke van 
die regering te betrek om `n oplossing te vind en veranderings in die beperkings 
aan te bring. Vorderings-verslae sal in die maandelikse nuusbriewe gepubliseer 
word. 


GEEN KOMMERSIËLE ADVERTENSIES OP RUILHOEKIE 


** Die Raad stem saam dat geen kommersiële advertensies op die Liga se 
RUILHOEKIE-webwerf gepubliseer mag word nie. Slegs lede kan hulle oor- 
tollige toerusting daar plaas. Die reëls sal spoedig op die RUILHOEKITE-bladsy 
aangebring word. Die fooie vir kommersiële advertensies is ook verminder om 
kleiner verskaffers, wat hulle ware en dienste op die SARL webblad wil adverteer, 
te ondersteun. Die groter advertensies se kostes bly onveranderd. 


HEF VOORTPLANTINGSVOORSPELLING 


** Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Die kwynende Sonvlekke AR2371 het `n komplekse magnetiese veld en 
kan vir oulaas M- of X-klas sonfakkels oplewer. 


Diegene wat hulle eie frekwensievoorspellings wil doen, kan `n verwagte effek- 
tiewe sonvlektelling van ongeveer 45 vir die week gebruik. 


Amateurs kan veral laatmiddag en gedurende die aande goeie openinge op die 
20 tot 15 m DX bande verwag. 


Besoek gerus die webtuiste www.spaceweather.sansa.org.za vir meer inligting. 
DIE DAGBOEK VAN GEBEURE 


Nou tot 29 June - Top Band @SO-partytjie op 160 meters 5 Julie - ZS5-Naelloop 
6 Julie 2015 - Logstate vir Topband @SO aan contest@sarl.org.za 11 en 12 Julie 
TARU HF-kampioenskappe op al die HF-bande 22 August - ARIA Simposium 


by die NARC 
19 September- ARIA Simposium in Pretoria 


Om hierdie bulletin mee af te sluit, herhaal ons die belangrikste item in 
vanoggend se nuus 


** 112 kandidate het die Mei amateurradio-eksamen geslaag, 110 in Klas A en 2 
in Klas B. Die slaagsyfer was 86%. Die oudste persoon in Klas A was 64 en die 
jongste 13. In Klas B was een van net 11 jaar oud. Die hoogste punte was 98% en 
88% respektiewelik. Twee kandidate het 100% behaal in die Regulasie-afdeling 
en `n ander een 98% vir die Tegniese deel. 


DIT BRING ONS DAN BY DIE EINDE VAN HIERDIE BULLETIN. 


** Die Suid-Afrikaanse Radioliga se nuusdiens nooi klubs en individue uit om nu- 
usbrokkies, van belang vir amateurradio en kortgolfluisteraars, met hulle te deel. 
Plaas nuusberigte indien moontlik, in Engels sowel as Afrikaans op die SARL 
se webtuiste onder die “newsinbox” skakel, teen die DONDERDAGAAND wat 
die bulletindatum voorafgaan. 


Luister elke Sondagoggend om 10-uur SAST na “Amateur Radio Today”. Daar 
is herleidings op 7 (082 kHz laersyband, 7 205 en 17 660 kHz AM asook op 
verskeie BHEF- en UHE-frekwensies regoor Suid-Afrika. `n Potgooi deur Dick, 
ZSGRO is ook beskikbaar. Heruitsendings vind op Maandae om 18-uur-30 SAST 
op 4895 kHz plaas. Sentech borg die uitsendings op die nie amateur-frekwensies. 


Ons ontvang graag jou seinrapport, kommentaar en voorstelle oor die bulletin. 
Stuur 'n e-pos aan artoday@sarl.org.za 


As jy behulpsaam kan wees met die opstel of redigering van hierdie bulletins, tree 
asseblief in verbinding met Dawie ZR6DHC per e-pos by zr6dhc@zs6rtb.co.za 


Jy het geluister na `n nuusuitsending van die SUID-AFRIKAANSE RADI- 
OLIGA, saamgestel deur Flip Britz ZSAGE, geredigeer deur, Etienne Naude 
ZSGEFN en gelees deur . . .. .... (naam, roepsein, @TH). 


Die Afrikaanse nuusspan groet nou en wens jou 'n mooi week toe. Totsiens 


/EX 


